યેદિયુરપ્પાએ ભરોસો વ્યક્ત કર્યો કે કોંગ્રેસ-જેડીએસની સરકાર પાંચ વર્ષ પુરા કરે તે પહેલા ભાજપ સત્તા પર આવશે. તેમણે કહયું કે, લોકો ભાજપને સત્તા સ્થાને જોવા ઇચ્છે છે એટલે જ ચૂંટણીમાં જન સમર્થન આપ્યું હતું. સાથે જ તેમણે પાર્ટી કાર્યકર્તાઓને અપીલ કરી કે ૨૦૧૯માં મોદીને ફરીથી સત્તા પર લાવવા માટે જેડીએસ-કોંગ્રેસથી નારાજ નેતાઓને મળીને તેમને ભાજપામાં સામેલ કરવા. યેદિયુરપ્પાએ એ પણ ચોખવટ કરી કે રાજયમાં સરકાર બનાવવા માટે કોઇ ઉતાવળા પગલા નહીં લેવાય, પરંતુ સંયમપૂર્વક આપણી રણનીતિ મુજબ આગળ ચાલીશું બજેટ રજુ થાય ત્યાં સુધી રાહ જોઇશું અને પછી કોઇ પગલા લેશું. નોંધનીય છે કે ૨૦૧૮ની વિધાનસભા ચૂંટણી પછી પક્ષ કાર્યકારીણીની આ બેઠક પહેલી જ વાર થઇ હતી.